Jegyzőkönyv
  

Készült: 2013. július  12-én a Polgármesteri Hivatal tanácstermében a Képviselő-testület nyilvános ülésén.

Jelen vannak: Németh László polgármester

                       Kovács Lászlóné

                       Milon László



Varga Attila alpolgármester

                       Boskóné Dr Tabányi Annamária aljegyző



             

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 8 órakor.

Javaslatot tesz az ülés napirendjére.

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
150/2013.(VII.12.) határozata
Napirend elfogadása

Kunpeszér Község Önkormányzat Képviselő-testülete 2013. július 12. napján megtartott ülésének napirendjét a következők szerint határozza meg:

1./Kunpeszéri Napközi Otthonos Óvoda képzés programjának elfogadása

2./Belső-ellenőrzés megállapításaira intézkedési terv elfogadása

3./Helyi adórendelet elfogadása

4./Közterületek filmforgatási célú használatáról szóló rendelet elfogadása

5./Egyéb ügyek

I.Napirendi pont tárgyalása
Kunpeszéri Napközi Otthonos Óvoda képzés programjának elfogadása

Előadó:polgármester

(Képzési terv a jkv. 1. számú melléklete)

Németh László ismerteti Bábel Zoltánné Óvodavezető által elkészített képzési tervben foglaltakat. Elmondja, hogy az óvoda vezető  7 évenkénti kötelező képzése szerepel benne, valamint Kalocsáné Huszák Hajnalka dajka kerülne beiskolázásra pedagógiai asszisztensnek.

Milon László képviselő elmondja, hogy mindenképpen támogatni szükséges az Óvodai dolgozók képzését, hiszen ez a önkormányzat  és a gyerekek érdeke is, az, hogy  a megfelelő szakértelemmel rendelkező közalkalmazottak helyben biztosítva legyenek.

Németh László Javasolja a terv elfogadását.
A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzat Képviselő-testületének
151/2013.(VII.12.) határozata

Kunpeszér Község Önkormányzat Képviselő-testülete  Bábel Zoltánné óvodavezető által előterjesztett, a Kunpeszéri Napközi-otthonos Óvoda 2013.szeptember 01.-2017. augusztus 31. közötti időszakra szóló továbbképzési programját megismerte és megtárgyalta.

A képviselő-testület a - jelen határozat mellékletét képező- képzési programot elfogadja.

Határidő: azonnal

Felelős: Németh László polgármester
II.Napirendi pont tárgyalása
Belső-ellenőrzés megállapításaira intézkedési terv elfogadása

Előadó:aljegyző

(Írásos előterjesztés a jkv. 2. számú melléklete)

Az aljegyző asszony elmondja, hogy Kunpeszér Községi Önkormányzat Képviselő-testülete a 146/2012.(X.02.) kt. Határozatával fogadta el az Önkormányzat 2013. évi belső ellenőrzési tervét. A tervben foglaltaknak megfelelően 2013. június 19-én a Vincent Auditor Kft. elvégezte az Önkormányzati adóhatóság tevékenységének ellenőrzését. Ismerteti a jelentésben foglaltakat.Elmondja, hogy a belső ellenőri jelentés a vizsgált területet korlátozottan megfelelőnek minősítette.

A jelentés javasolja, hogy:

- a képviselő-testület vizsgálja felül a helyi adórendeleteket, és a jogszabályi változásokkal azokat hozza összhangba

- aktualizálja a szabályzatait a hatályos jogszabályi előírásoknak megfelelően

- vizsgálja felül az adózói törzset, különös tekintettel az adózók minősítésére

A részletes vizsgálati megállapításoknak megfelelően a helyi adórendeletek felülvizsgálata megtörtént. Javasolja az előterjesztés mellékleteként elkészített, új, helyi iparűzési adót és magánszemélyek kommunális adóját is egyben szabályozó rendelet-tervezet elfogadását. Kéri, hogy a képviselő-testület fogadja el az előterjesztés mellékletét képező, a belső ellenőri jelentés megállapításaira készült intézkedési tervet.

A Képviselő-testület 4 igen szavazattal- ellenszavazat nélkül- az alábbi határozatot hozza:
Kunpeszér Községi Önkormányzat Képviselő-testületének

152/2013.(VII.12.) határozata

Tárgy: belső ellenőri jelentésre készült intézkedési terv elfogadása

Kunpeszér Községi Önkormányzat Képviselő-testülete (a továbbiakban: képviselő-testület) megtárgyalta Boskóné Dr. Tabányi Annamária aljegyző előterjesztését és a következő határozatot hozza: 

1.A képviselő-testület az önkormányzati adóhatóság 2012. évi tevékenységéről készült  belső ellenőri jelentést megtárgyalta, és az abban  észrevételezett hiányosságok megszüntetésére készített – e határozat mellékletét képező- „Intézkedési tervet” elfogadja.

2. Felhívja a polgármestert és az aljegyzőt, hogy az intézkedési tervben meghatározott feladatokat az ott meghatározott határidőre végezzék el, és a végrehajtásról adjanak tájékoztatást. 

Felelős: polgármester, aljegyző

Határidő:2013. december 31.

III.Napirendi pont tárgyalása

Boskóné ismerteti a helyi adókról szóló kiküldött rendelet-tervezetet.

Németh László amennyiben kérdés nincs, kéri annak elfogadását. 

A Képviselő-testület 4 igen szavazattal az alábbi rendeletet alkotja:

Kunpeszér Községi Önkormányzat  Képviselő-testületének

9/2013. (VII.15.) önkormányzati  r e n d e l e t e

a helyi adókról   
(rendelet a jkv. 3. számú melléklete)
IV.Napirendi pont tárgyalása

Közterületek filmforgatási célú használatáról szóló rendelet elfogadása

Előadó:aljegyző

(Írásos előterjesztés a jkv. 4. számú melléklete)

Boskóné elmondja, hogy a mozgóképről szóló 2004. évi II. törvény 34. §(5) bekezdése értelmében a települési önkormányzat tulajdonában álló közterületek filmforgatási célú használatával kapcsolatos egyes feltételeket a települési önkormányzat képviselő-testülete rendeletben szabályozza. Ennek keretében meghatározza a forgatást akadályozó, de a kérelmezőnek nem felróható, valamint a rendkívüli természeti események esetére vonatkozó külön feltételeket is, különösen azt, hogy ilyen esemény esetén hány napon belül köteles újra biztosítani a közterület-használatot. A települési önkormányzat képviselő-testülete a rendeletben mentességet vagy kedvezményt állapíthat meg a meghatározott időtartamot vagy területmértéket el nem érő, valamint a közérdekű célokat szolgáló (különösen oktatási, tudományos vagy ismeretterjesztő témájú, vagy filmművészeti állami felsőoktatási képzés keretében készülő) filmalkotások forgatásához szükséges közterület-használat díjával összefüggésben. 

A rendelet elfogadásának határideje 2013. július 15.

Mindezekre tekintettel Javasolja a rendelet tervezet-elfogadását.

Kunpeszér Községi Önkormányzat  Képviselő-testületének

10/2013. (VII.15.) önkormányzati  r e n d e l e t e

A közterületek filmforgatási célú használatáról   
(rendelet a jkv. 5. számú melléklete)

V. Napirendi pont tárgyalása
Egyéb ügyek

Előadó:polgármester

Németh László ismerteti Papp Gizella 314-es hrsz-ú önkormányzati tulajdonú gyep terület egy részének bérbe vételére vonatkozó kérelmét. Javasolja a kért terület bérbe adását.

A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

153/2013.( VII.12.)  számú 

Határozata
Kunpeszér Községi Önkormányzat Képviselő-testülete úgy határoz, hogy Papp Gizella 6096 Kunpeszér, Széchenyi utca 13. szám alatti lakos részére bérbe ad az ingatlanával határos 314-es hrsz-ú gyep területből  1500 m2 –t.

Felhatalmazza a polgármestert a bérleti szerződés aláírására.

Felelős:polgármester

Határidő:2013.08.01.
Németh László elmondja, hogy még nem került sor a Közép-Duna Vidéke Hulladékgazdálkodási Önkormányzati Társulás társulási megállapodásának felülvizsgálatára. 
(Írásos előterjesztés a jkv. 6. számú melléklete) Ismerteti az előterjesztésben foglaltakat.  Javasolja a tervezetnek megfelelően módosított megállapodás elfogadását.

A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzat Képviselő-testületének

minősített többséggel hozott
154/2013.(VII.12.) határozata
Tárgy:   Közép-Duna Vidéke Hulladékgazdálkodási  Önkormányzati Társulás társulási megállapodásának felülvizsgálata 

1./Kunpeszér Község Önkormányzat Képviselő-testülete  a Közép-Duna Vidéke Hulladékgazdálkodási  Önkormányzati Társulás ( a továbbiakban: társulás) társulási megállapodását felülvizsgálta, azt jóváhagyja. Jelen határozat mellékletét képezi a társulás felülvizsgált, egységes szerkezetbe foglalt, a Képviselő-testület által elfogadott társulási megállapodása.

2./ A képviselő-testület megbízza a polgármestert a további teendők ellátásával.
Határidő: 2013. július 31.

Felelős: Németh László polgármester
A Határozatról értesülnek:

- Közép-Duna Vidéke Hulladékgazdálkodási  Önkormányzati Társulás 8154  Polgárdi, Batthyány út 132.
-Irattár

Németh László polgármester ismerteti Kővári Krisztina Arany J. utca 1. szám alatti szolgálati lakás bérbe vételére vonatkozó kérelmét. Javasolja az lakás bérbe adását és a bérleti díj 50 %-os mérséklését tekintettel arra, hogy kérelmező 2 gyermekét egyedül neveli.
A Képviselő-testület 4 igen szavazattal- ellenszavazat nélkül- az alábbi határozatot hozza:
Kunpeszér Községi Önkormányzat Képviselő-testületének

155/2013.(VII.12.) határozata

Tárgy: Arany J. utca 1. szám alatti szolgálati lakás bérbe adása
Kunpeszér Községi Önkormányzat Képviselő-testülete (a továbbiakban: képviselő-testület) úgy határoz, hogy bérbe adja a Kunpeszér, Arany J. utca 1. szám alatti szolgálati lakást Kővári Krisztina (Tatárszenrgyörgy, Szeleczky rész 23.) részére 2013. július 13. napjától.
Bérlő a bérleti díj 2013. évre megállapított összegéből 50%-os kedvezményben részesül.

Felhatalmazza a polgármestert a bérleti szerződés aláírására.

Felelős:polgármester

Határidő:2013.07.13.

Németh László ismerteti Csernák Mihály tanyagondnok szolgálati lakás bérbe vétele iránti kérelmét. 

Elmondja, hogy jelenleg már nincs üres szolgálati lakás. 

Kovács Lászlóné elmondja, hogy a szolgálati lakásokat elsősorban az önkormányzati 
dolgozóknak kellene bérbe adni. A Széchenyi utca 2. szám alatti lakás eredetileg pedagógus lakásnak épült, jelenleg egy gyermektelen házaspár bérli, aki egy helyi vállalkozónál dolgozik.
Varga Attila elmondja, hogy véleménye szerint nem kellene a jelenlegi, fizető bérlővel felmondani a szerződést, még ha az ad is rá lehetőséget. Milon László egyetért Varga Attila alpolgármesterrel.

Németh László elmondja, hogy az Önkormányzat érdeke az, hogy 3-4 óvodással több legyen a településen. Az Önkormányzat vásárolhatna helyben családi házas ingatlant bérbeadás útjá való hasznosítás céljából.

A képviselő-testület egyhangúlag úgy foglalt állást, hogy a következő ülésen térjenek vissza a kérelem elbírálására.
Németh László elmondja, hogy Milon László kérelmet nyújtott be  a 084/4 hrsz-ú 0.0110ha kivett út és a 084/3 hrsz-ú 3199 ha kivett árok  területek megvételére. 

Németh László elmondja, hogy mivel az ingatlanok a forgalomképtelen vagyon körébe tartoznak, így nem adhatók el. 
Németh László elmondja, hogy:


-Kalocsa Alíz nem vállalta a nyári diákmunkát


-EU élelmiszer segély pályázat nem került az idei évben kiírásra


-Mindenki Ebédel pályázaton nem nyertünk

-a KIK válasza megérkezett az iskolával kapcsolatban, a 2013/2014-es tanévben 

tovább működik Kunpeszéren a felső tagozat az alacsony osztálylétszámok ellenére
-a Kultúrházban az elektromos hálózat kicserélésre szorul, a fűtésrendszert külön kell majd a könyvtár részben üzemeltetni, kb. 3-5 M Ft-ba fog kerülni a felújítás

Kovács Lászlóné kérdezi ki lesz a könyvtáros. Németh László elmondja, hogy még a Munkaügyi Központtal egyeztetnünk kell a lehetséges támogatásról, addig nem tud biztosat mondani, de Kálóziné Csősz Erzsébet neve vetődött fel.

-2013-as központi finanszírozás nem fedezi az önkormányzat kiadásait

Varga Attila elmondja, hogy a Kossuth utca vége karbantartásra szorul.

Németh László elmondja, hogy a jövő hét folyamán kijavításra kerül az úthiba.

Mivel az ülésnek több napirendje, kérdés és hozzászólás nem volt, a polgármester azt 10 órakor  bezárta.

 

Km.f.

 


Németh László                            

       Boskóné Dr. Tabányi Annamária


polgármester                                  

               aljegyző
